ZAPISNIK
22. sjednice Vijeća Mjesnog odbora Dankovec
održane dana 21. ožujka 2023. u prostorijama objekta mjesne samouprave
Dankovec, Slanovečka 19, s početkom u 18,00 sati

NAZOČNI ČLANOVI VIJEĆA:
Ivica Ivanović, Josip Fabijanić, Dražen Zrinski, Petra Buhin i Slavko Stanić
Sjednici prisustvuje gđa. Sandra Šukunda, stručna referentica Gradskog ureda za mjesnu samoupravu, civilnu zaštitu i sigurnost, Područni odsjek Gornja Dubrava
Predsjedava: Ivica Ivanović, predsjednik Vijeća
Zapisnik vodi: Dražen Zrinski
      Predsjednik konstatira, da  je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 22. sjednicu Vijeća Mjesnog odbora.
      Bez rasprave, jednoglasno, Vijeće prihvaća tekst zapisnika 21. sjednice Vijeća Mjesnog odbora Dankovec, održane 22. veljače 2023.godine.
      Na prijedlog predsjednika Vijeća, Vijeće prihvaća dopunu i jednoglasno  utvrđuje

DNEVNI RED
1. Prijedlog zaključka o izmjeni zaključka o prijedlogu utroška sredstava sa pozicije „Ostali nespomenuti rashodi poslovanja“– donošenje zaključka;
2. Prijedlog za uređenje puta k.č.br. 9637 k.o. Čučerje Novo – donošenje zaključka;
3. Prijedlog za sanaciju potpornog zida na k.č.br. 16742 k.o.Čučerje Novo – donošenje zaključka;
4. Prijedlog za rušenje i uklanjanje dotrajalih stabala na k.č.br. 12835 k.o.Čučerje Novo – donošenje zaključka;
5. Prijedlog za uređenje igrališta na k.č.br.13363/1 k.o.Čučerje Novo – donošenje zaključka;
6. Prijedlog za uređenje postojećeg nogostupa na križanju Čučerske ceste i ulice Gumerec – donošenje zaključka;
7. Pitanja, prijedlozi i obavijesti

Ad 1.  Prijedlog zaključka o izmjeni zaključka o prijedlogu utroška sredstava sa pozicije „Ostali nespomenuti rashodi poslovanja“
Nakon provedene rasprave, Vijeće jednoglasno donosi 
ZAKLJUČAK

Zaključak o prijedlogu utroška sredstava s pozicije Ostali nespomenuti rashodi poslovanja u 2023. donesen na 21. sjednici Vijeća Mjesnog odbora Dankovec od 22. veljače 2023. mijenja se i glasi: 

„1.	Vijeće Mjesnog odbora Dankovec na poziciji 291-3299 za 2023. ima 620,00 eura.
  2.	Vijeće Mjesnog odbora Dankovec predlaže utrošak sredstava iz točke 1. ovog zaključka: 
· za najam klupa za Malonogometni turnir u Dankovcu koji će se održavati u terminu od  08. do 10. lipnja 2023.godine - iznos od 100,00 eura
· za nabavu uredskog materijala, pribora i sredstava za čišćenje i opću higijenu, cvijeća i cvjetnih aranžmana i lampiona, za potrebe Vijeća Mjesnog odbora Dankovec - iznos od 520,00 eura
                                                                                                       
	3.     Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.”

Ad 2.  Prijedlog za uređenje puta k.č.br. 9637 k.o. Čučerje Novo 
Nakon čitanja i upoznavanja sa zahtjevom građana gosp. Đoke Ristića i provedene rasprave, Vijeće jednoglasno donosi
ZAKLJUČAK
I/ Razmotren je zahtjev gosp. Đoke Ristića o uređenju puta k.č.br.9637 k.o. Čučerje Novo.
II/ Obzirom je Plan malih komunalnih akcija Mjesnog odbora Dankovec za 2023. god. već donesen, gore navedeno razmatrati će se prilikom donošenja Plana malih komunalnih akcija za 2024.

      Ad 3.  Prijedlog za sanaciju potpornog zida na k.č.br.16742 k.o. Čučerje Novo 
      Nakon rasprave, Vijeće jednoglasno donosi
ZAKLJUČAK
	1. Razmotren je zahtjev za sanaciju potpornog zida na k.č.br.16742 k.o. Čučerje Novo, na križanju ulice Pukleki i Ulice sv. Barbare kod kbr.1a.
	2. Predlaže se održavanje terenskog očevida uz prisustvo djelatnika nadležnih službi, a kako bi se utvrdilo stanje potpornog zida te našlo optimalno rješenje vezano uz navedeno.  
     
Ad 4. Prijedlog za rušenje i uklanjanje dotrajalih stabala na k.č.br. 12835 k.o. Čučerje Novo
Nakon upoznavanja sa točkom dnevnog reda Vijeće jednoglasno donosi 

ZAKLJUČAK
1. Predlaže se rušenje i uklanjanje dotrajalih stabala vrbe (3 – 4 stabla) na k.č.br. 12835 k.o. Čučerje Novo. 
2. Gore navedeno predlaže se radi sigurnosti svih građana te zaštite od eventualnog rušenja stabala na prometnicu.           
Ad 5. Prijedlog za uređenje igrališta na k.č.br. 13363/1 k.o. Čučerje Novo
          Nakon rasprave Vijeće jednoglasno donosi
ZAKLJUČAK
Predlaže se izvršiti sanaciju školskog igrališta k.č.br.13363/1 k.o. Čučerje Novo na način da se pukotine na igralištu ispune tekućom smolom i asfaltom, da se popravi zaštitna mreža na sjevernoj i južnoj strani igrališta te da se postojeći električni betonski stupovi (4 komada) izmijeste što dalje o samog igrališta. 

Ad.6  Uređenje postojećeg nogostupa na križanju Čučerske ceste i ulice Gumerec
Nakon upoznavanja sa temom, izvršenog  komisijskog očevida nadležne službe i nakon održane rasprave, Vijeće donosi
ZAKLJUČAK
1. Zbog potrebe formiranja pješačkog prijelaza kod autobusnih stajališta na križanju Čučerske ceste i ulice Gumerec proveden je terenski očevid na kojem je utvrđena potreba izgradnje 
dijela nedostajućeg nogostupa na Čučerskoj cesti od kbr. 53 do kolnog ulaza kbr. 49 u dužini cca 10 metara te dijela nogostupa na skretanju iz Čučerske ceste u ulicu Gumerec (kod k.č.br.4238 k.o. Granešina Nova) u dužini od cca 5 metara.
2. [bookmark: _GoBack]Obzirom je po navedenom postupljeno te je nogostup iz točke 1 ovog zaključka u međuvremenu izgrađen, predlaže se uspostava novog pješačkog prijelaza na Čučerskoj cesti između kbr. 51 i k.č.br.4238 k.o. Granešina Nova.
       
Ad.7  Pitanja, prijedlozi i obavijesti
          Po ovoj točki dnevnog reda nije bilo pitanja i prijedloga.
          Završeno u 20,30 sati.
KLASA:024-08/23-003/581
URBROJ: 251-13-11-5/009-23-2
U Zagrebu, 21. ožujka  2023.godine

Zapisnik sastavio: Dražen Zrinski                                            Predsjednik Vijeća MO Dankovec           
                                                                                                                   Ivica Ivanović
